Sheila Irene Pant ble født i Almora i India og studerte sosiologi og samfunnsøkonomi ved universitetet i Lucknow. Deretter tok hun lærerutdannelse ved Diocesan College i Calcutta. Hun arbeidet som lærer ved Gokhale Memorial School og som lektor i økonomi ved Indraprastha College. Der møtte hun sin senere ektemann Liaquat Ali Khan, og de ble gift i 1932 eller 1933. Hun ble som gift omtalt med ærestittelen begum. Hun startet sitt politiske engasjement i kvinnebevegelsen innen All-India Muslim League i 1930-årene, og ble involvert i Pakistanbevegelsen som arbeidet for et selvstendig Pakistan.